Adam Habib bedank by Wits | Netwerk24
Deur Dennis Delport 18 Februarie 2020 11:44
Prof. Adam Habib het as visekanselier van die Universiteit van die Witwatersrand bedank.
Hy sal teen Desember vanjaar sy kantoor ontruim.
Prof. Adam Habib, visekanselier van die Universiteit van die Witwatersrand (Wits). Foto: VERSKAF
Habib het ’n pos in Londen aanvaar en sal vanaf 1 Januarie 2021 verbonde wees aan die Skool vir Oosterse en Afrika-studies (SOAS) aan die Universiteit van Londen, waar hy as direkteur van die skool sal dien.
“Ek is einde laasjaar genader om aansoek te doen vir die pos. Ek was baie verbaas toe ek die pos aangebied is.
“Ná baie gesprekke met my familie en met die Wits-raad het ek besluit om die pos te aanvaar. Die besluit is nie ligtelik geneem nie,” sê Habib in ’n mediaverklaring van Wits.
Hy was die afgelope sewe jaar visekanselier van Wits.
Meer oor: Wits | Adam Habib